Az, hogy küldtek nekünk

egy bojlert.

De nézzük sorban. Van egy cég, amelynek egy számjegyben tér el a telefonszáma az Indexétől, mint ahogy az a címben is szerepel. 555-7000 kontra 550-7000. Imádott recepciós kolléganőnkben az ikszedik hozzá befutó, de a másik céget kereső hívásnál eltört valami, és így kiabálta világgá a tehetetlenségét.

Mire a cég fájdalomdíjként küldött neki

egy bojlert.

Igen, itt áll a szerkesztőségben egy nagy doboz. Még laminált A4-es feliratot is csináltak hozzá.

Nem csinálunk reklámot a cégnek, mert az az elég hülyén néz ki, pedig ezek szerint jó fejek, de ha nem teljesen idióta valaki, akkor azért már rájöhetett, melyik vállalkozásról van szó.

Ja, és

a bojlert

köszönjük, rászorulóknak fogjuk adni majd.

(És nem, nincs Ugyanitt bojler eladó!)